****

NAZIV PROJEKTA:

**Udruživanje snaga za radna mjesta i stabilnost: Podrška ugroženim**

**osobama u BIH kroz javno/privatno/civilno partnerstvo**

**SAOPŠTENJE ZA JAVNOST**

U sklopu planskih aktivnosti iz projekta pod nazivom: Udruživanje snaga za radna mjesta i stabilnost: Podrška ugroženim osobama u BIH kroz javno/privatno/civilno partnerstvo

kojeg finansira Njemačko Savezno ministarstvo za ekonomsku saradnju i razvoj (BMZ),

dana 06. Februara 2024. godine sa početkom u 10.00 sati u prostorijama hotela MALENA započet će obuka – **Trening „ Komunikacija sa ranjivim grupama „ koji vodi**

trenerica gđa Sanja Topić.

Učesnici treninga su osobe koje su zaposlenici javnih institucija, lokalnih pružalaca poslovnih usluga i civilnog društva iz lokalne zajednice Goražde.

Obzirom na stanje u oblasti porodičnog i vršnjačkog nasilja te u pripremama za prihvat korisnika po tek objavljenom Javnom pozivu za samozapošljavanje i zapošljavanje u privrednim subjektima u lokalnoj zajednici Goražde, ovakva forma treninga je preporučena.

**Teme koje će se obraditi tokom treninga**

**„ Komunikacija sa ranjivim grupama „**

* Prepoznavanje potreba ranjivih grupa na lokalnom nivou
* Specifičnosti ranjivih grupa
* Razumijevanje specifičnih potreba i izazova
* Saradnja institucija u podršci ranjivim grupama
* Izazovi u komunikaciji sa ranjivim grupama
* Emocionalna mapa**:** razumijevanje emocija u komunikaciji sa ranjivim grupama
* Značaj aktivnog slušanja i empatije
* Komunikacija: značaj, karakteristike, oblici
* Vještine komunikacije
* Specifičnosti komunikacije sa ranjivim osobama
* Efektivno rješavanje konflikta: asertivna komunikacija
* Prepoznavanje i razumijevanje vlastitih predrasuda i stereotipa
* Uticaj predrasuda na komunikaciju
* Tehnike za prevazilaženje predrasuda i stereotipa
* Važnost inkluzivne komunikacije i kulturne osjetljivosti
* Stigma i diskriminacija
* Lične, socijalne i profesionalne komunikacijske kompetencije

I preporuke i smjernice za unapređenje komunikacije sa ranjivim osobama

**O PROJEKTU**

TRAJANJE PROJEKTA:

1. septembar 2023. – 31. avgust 2026. (36 mjeseci)

DONATOR:

Njemačko Savezno ministarstvo za ekonomsku saradnju i razvoj (BMZ)

PARTNERI GRADOVI/OPĆINE/OPŠTINE

**Teslić, Vareš, Goražde, Zavidovići, Travnik, Trebinje**

OPŠTI CILJ:

Doprinijeti održivom lokalnom socioekonomskom razvoju i integraciji ranjivih pojedinaca, posebno **žena i mladih**, u BIH.

1. Jačaju se kapaciteti za saradnju i razmjenu između javnog, privatnog i civilnog sektora u oblasti promocije zapošljavanja i lokalnog razvoja u 6 ciljnih lokalnih zajednica, kao i na nacionalnom nivou u BIH.

2. Postojeće lokalne institucije i organizacije u 6 ciljnih lokalnih zajednica (npr. Biroi za zapošljavanje, opštinski odjeli za ekonomska/socijalna pitanja, pružaoci poslovnih usluga i organizacije civilnog društva) povećavaju svoje kapacitete za pružanje efikasnijih usluga i podršku zapošljavanju ranjivih pojedinaca.

3. 360 ranjivih pojedinaca (posebno žena i mladih) iz 6 ciljnih lokalnih zajednica unapređuju svoja znanja i vještine i omogućeno im je da se zaposle/samozapošljavaju.

4. Na kraju projekta, lokalna izvršna agencija LIR CD je u mogućnosti da bolje podrži ranjive pojedince, posebno žene i mlade u riziku, u skladu sa ciljevima projekta.

**CILJNE GRUPE/ZAINTERESOVANE STRANE**

**360 ranjivih pojedinaca (sa posebnim fokusom na ranjive žene i mlade u riziku)**

**108 predstavnika OCD-a i predstavnika relevantnih javnih institucija u ciljnim**

**lokalnim zajednicama**

**GLAVNE AKTIVNOSTI**

Projekat doprinosi održivom socio-ekonomskom razvoju u BiH kroz javno/privatno/civilno partnerstvo i prati integrisani pristup koji obuhvata SARADNJU, EDUKACIJU i OTVARANJE RADNIH MJESTA.

Glavne aktivnosti su:

1. Osnivanje 6 lokalnih odbora za socio-ekonomski razvoj i Konferencija zainteresovanih strana na nacionalnom nivou sa predstavnicima javnog/privatnog/civilnog sektora (SARADNJA).
2. Izgradnja kapaciteta 108 zaposlenika javnih institucija, lokalnih pružalaca poslovnih usluga i civilnog društva (EDUKACIJA).
3. Izgradnja kapaciteta 240 korisnika kroz stručno usavršavanje, stručnu praksu i karijerno savjetovanje (EDUKACIJA).
4. Osposobljavanje 120 korisnika za upravljanje poslovanjem i zelenom ekonomijom (EDUKACIJA).
5. Obezbjeđivanje materijalnih/kapitalnih dobara za samozapošljavanje za 90 korisnika i zapošljavanje u lokalnim kompanijama za 90 korisnika (OTVARANJE RADNIH MJESTA).
6. Razvoj kapaciteta lokalne agencije za implementaciju projekta - osoblje LIR CD (EDUKACIJA)
7. Do kraja projekta, 360 ranjivih pojedinaca, posebno žena i mladih u riziku, u 6 lokalnih zajednica, unaprijedilo je svoje radne kapacitete, vještine i mogućnosti da ostvare prihode i izdržavaju porodice.

*1.1. 240 žena i mladih u riziku završilo program kvalifikacije/prekvalifikacije (VET) i poboljšalo svoje profesionalne vještine.*

*1.2. 120 žena i mladih u riziku poboljšali svoje vještine u upravljanju poslovanjem i zelenoj ekonomiji kroz osnovnu poslovnu obuku.*

*1.3. 90 ranjivih pojedinaca podržano u osnivanju ili konsolidaciji sopstvenog biznisa/samozapošljavanje.*

*1.4. 90 ranjivih pojedinaca zaposleno u 24 postojeće lokalne kompanije.*

1. 108 podržanih zaposlenika lokalnih institucija, poslovnih centara i civilnog društva u 6 ciljnih lokalnih zajednica nude poboljšane usluge poslovanja i zapošljavanja za povezivanje potencijalnih poslodavaca i nezaposlenih mladih i žena.

2.1. 36 zaposlenih u biroima za zapošljavanje, opštinskim odjelima za ekonomska/socijalna pitanja, CSR i poslovnim centrima u 6 ciljnih lokalnih zajednica unaprijedili znanje o komunikaciji sa ranjivim grupama.

2.2. 72 predstavnika javnog sektora i lokalnog civilnog društva povećalo je znanje o PCM-u, zajedničkom pisanju prijedloga projekta i prikupljanju sredstava, sa posebnim fokusom na zajedničko osmišljavanje, praćenje i evaluaciju mjera za promociju zapošljavanja ranjivih grupa.

1. Na osnovu aktivnosti u 6 lokalnih odbora za socio-ekonomski razvoj, razmjene iskustava i informacija iz analiza tržišta, 6 projektnih lokalnih zajednica revidira i usvaja relevantne strategije/lokalne akcione planove do kraja projekta, koji podržavaju zapošljavanje i socijalnu uključenost ranjivih grupa.
2. Osoblje LIR CD-a završilo je obuke i modul Trening trenera (ToT), te unaprijedilo svoje znanje i vještine, posebno o strategijama za integraciju ranjivih pojedinaca na tržištu rada, poslovnu obuku, kao i efikasno praćenje i evaluaciju.